Писмо от Васил Левски до Данаил Попов, 20.06.1871
Много сте нападнали кърдашлъка [брат] си. За пръв път не [е] трябвало толкоз. Ако ли съвсем се отрича от нашите работи, то е друго. Пък за да си променим имената, то и без тази причина трябва да се промнят, защото станаха известни на мнозина из Българско…

За Димитра [Д.Общи] сега не мога да Ви каза нищо, с второто си писмо ще ви кажа за него. Това може [да] стане подир 30–40 дни, докато се сдобия с пари, защото като се улесня, мисля да дойда да разгледаме и работи, които с писмо мъчно се разглеждат. Димитър го позравлявам братски [и] ако ще да върви с нас, да почака до второто ми писмо.

 Източник

 Из сборника "Свята и чиста република: избрани страници от писма на Васил Левски", съставители Иван Унджиев, Никола Кондарев, София, "Наука и изкуство", 1987, с.105

Писма от Васил Левски